บาทเปิด 34.39 บาทต่อดอลล่าร์  แนวโน้มอ่อนค่า
เงินบาทเปิดตลาด 34.39 บาทต่อดอลล่าร์  แนวโน้มอ่อนค่า หลังดอลล์เริ่มรีบาวด์ มองกรอบวันนี้ 34.30-34.50
28 มี.ค. 2560

เงินบาทเปิดตลาด 34.39 บาทต่อดอลล่าร์  แนวโน้มอ่อนค่า หลังดอลล์เริ่มรีบาวด์ มองกรอบวันนี้ 34.30-34.50นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 34.39 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 34.38/42 บาท/ดอลลาร์ วันนี้คาดว่าเงินบาทไม่น่าจะแข็งค่าลงไปจากเมื่อวาน เนื่องจากดอลลาร์สหรัฐเริ่มรีบาวด์กลับขึ้นมาแล้ว ขณะที่วันนี้ตลาดหุ้นในเอเชียมีสัญญาณที่ดี เช่น จีน และญี่ปุ่น เพราะเปิดตลาดมาเป็นบวก ทำให้ชะลอการอ่อนค่าของดอลลาร์สหรัฐลงไปได้"แนวโน้มเงินบาทคงไม่ต่ำลงไปกว่าเมื่อวาน คาดว่าวันนี้น่าจะปิดสูงกว่าเมื่อวาน เพราะเริ่มเห็นสัญญาณการรีบาวด์ของดอลลาร์สหรัฐ ประกอบกับตลาดหุ้นในเอเชียเช้านี้ หลายตลาดเปิดบวก ทั้งจีนและญี่ปุ่น" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 34.30-34.50 บาท/ดอลลาร์